+-----------------------------------------------------------------------+
| 13. ข้อมูลอื่นที่เกี่ยวข้อง                                                    |
+-----------------------------------------------------------------------+

ด้วยที่ประชุมคณะกรรมการของ บริษัท เทเลคอมเอเซีย คอร์ปอเรชั่น จำกัด (มหาชน)
(“บริษัทฯ”) ครั้งที่ 2/2547 ได้มีมติที่สำคัญดังต่อไปนี้

1.  มีมติเห็นชอบให้บริษัทฯ ทำสัญญา กับ บริษัท Orange S.A., Orange Personal
    Communications Services Ltd. และบริษัท Wirefree Services Belgium S.A.
    (รวมเรียกว่า “Orange Group”) ซึ่งเป็นผู้ถือหุ้นของ บริษัท กรุงเทพอินเตอร์เทเลเทค
    จำกัด (“BITCO”) ซึ่งเป็นบริษัทแม่ของ บริษัท ทีเอ ออเร้นจ์ จำกัด (“TAO”)
    (ต่อไปรวมเรียกว่า “BITCO/TAO”) รวมทั้งอนุมัติการลงนามในสัญญาต่างๆ
    ที่เกี่ยวข้องกับการซื้อขายหุ้นดังกล่าว รวมทั้งสัญญาระหว่างผู้ถือหุ้น โดยมีสาระสำคัญโดยย่อคือ
    นับจากวันทำสัญญาเป็นต้นไป Orange Group มอบการบริหารต่างๆ ใน BITCO/TAO ให้แก่
    บริษัทฯ เพื่อปรับปรุงฐานะและกิจการ และทำการจัดหาเงินกู้ระยะยาว (“Refinancing”)
    ให้แก่ TAO เมื่อ TAO ได้เงินกู้ระยะยาวแล้ว บริษัทฯ จึงจะเข้าซื้อหุ้นใน BITCO จำนวน
    819,000,000 หุ้น หรือคิดเป็นร้อยละ 39 ของหุ้นทั้งหมดของ BITCO จาก Orange Group
    ในราคารวมทั้งสิ้น 1 บาท (หนึ่งบาท) โดยที่ Orange Group จะเหลือหุ้นประมาณร้อยละ
    10 ใน BITCO โดยจะไม่ร่วมบริหาร BITCO อีกต่อไป
    และจะไม่รับพันธะที่จะสนับสนุนทางการเงินต่อ BITCO/TAO สำหรับการ Refinancing ของ
    TAO

นอกจากนี้แล้ว คู่สัญญาตกลงว่าหาก TAO จัดหา Refinancing ได้ ต่างจะทำการยกหนี้สินที่ TAO
ติดค้างคู่สัญญาอยู่เป็นเงินฝ่ายละ 200 ล้านบาทถ้วน เพื่อเป็นการสนับสนุน TAO ทางการเงิน

อย่างไรก็ตาม หาก TAO ไม่สามารถจัดหา Refinance ได้ภายในวันที่ 29 กันยายน 2547 นี้
บริษัทฯ ก็จะไม่ทำการซื้อหุ้นดังกล่าวใน BITCO และข้อตกลงสัญญาต่างๆ ก็จะไม่เกิดผลบังคับขึ้นแต่
อย่างใด

อนึ่ง เมื่อมีการซื้อหุ้นใน BITCO จาก Orange Group นี้ จะส่งผลให้ BITCO
กลายเป็นบริษัทย่อยแห่งใหม่ของบริษัทฯ

การขายหุ้นสามัญของ BITCO โดย Orange Group ให้แก่บริษัทฯ
นั้นจะไม่ส่งผลกระทบต่อการดำเนินงานของ TAO (ซึ่งเป็นบริษัทย่อยของ BITCO ที่ BITCO
ถือหุ้นอยู่ร้อยละ 99.81) เนื่องจาก Orange Group ตกลงว่าหาก TAO จัดหา Refinancing
ได้ และบริษัทฯ เข้าซื้อหุ้น BITCO จาก Orange Group แล้วก็จะให้TAO
ใช้เครื่องหมายการค้าและเครื่องหมายบริการ (Service Mark) “Orange” รวมทั้งชื่อ Orange
โลโก้ (logo) และสโลแกน (slogan) ของ Orange ต่อไปอีก 3 ปี นับแต่วันซื้อขายหุ้น
โดยไม่คิดค่าสิทธิ์แต่อย่างใด แต่หาก TAO เริ่มใช้เครื่องหมายบริการใหม่
ก็ให้ลดระยะเวลาที่จะใช้เครื่องหมายต่างๆ ของ Orange ลงเหลือ 6
เดือนนับจากวันที่ใช้เครื่องหมายบริการใหม่

โดยที่ประชุมคณะกรรมการเห็นว่า แม้เรื่องดังกล่าวจะเป็นคุณต่อบริษัทฯ
แต่เนื่องจากเป็นเรื่องที่อยู่ในความสนใจของผู้ถือหุ้นทั่วไป ดังนั้น เพื่อให้เป็นไปตามหลัก Good
Corporate Governance จึงให้เสนอเรื่องดังกล่าวต่อที่ประชุมสามัญผู้ถือหุ้นประจำปี 2547
เพื่อพิจารณาอนุมัติต่อไป

รายละเอียดของการเข้าซื้อหุ้นสามัญดังกล่าว ปรากฏตามข้อมูลเกี่ยวกับการเข้าซื้อหุ้นสามัญของ
BITCO ดังนี้

ข้อมูลเกี่ยวกับการเข้าซื้อหุ้นสามัญของ BITCO

1. สัญญาซื้อขายหุ้นและการเข้าซื้อหุ้น

1.  

ที่ประชุมคณะกรรมการบริษัทฯ มีมติเห็นชอบให้บริษัทฯ ทำสัญญา กับ บริษัท Orange S.A.,
Orange Personal Communications Services Ltd. และบริษัท Wirefree Services
Belgium S.A. (รวมเรียกว่า “Orange Group”) ซึ่งเป็นผู้ถือหุ้นของ บริษัท
กรุงเทพอินเตอร์เทเลเทค จำกัด (“BITCO”) ซึ่งเป็นบริษัทแม่ของ บริษัท ทีเอ ออเร้นจ์ จำกัด
(“TAO”) (ต่อไปรวมเรียกว่า “BITCO/TAO”) รวมทั้งอนุมัติการลงนามในสัญญาต่างๆ
ที่เกี่ยวข้องกับการซื้อขายหุ้น ดังกล่าว รวมทั้งสัญญาระหว่างผู้ถือหุ้น โดยมีสาระสำคัญโดยย่อคือ
นับจากวันทำสัญญาเป็นต้นไป Orange Group มอบการบริหารต่างๆ ใน BITCO/TAO ให้แก่
บริษัทฯ เพื่อปรับปรุงฐานะและกิจการ และทำการ จัดหาเงินกู้ระยะยาว (“Refinancing”)
ให้แก่ TAO เมื่อ TAO ได้เงินกู้ระยะยาวแล้ว บริษัทฯ จึงจะเข้าซื้อหุ้นใน BITCO จำนวน
819,000,000 หุ้น หรือคิดเป็นร้อยละ 39 ของหุ้นทั้งหมดของ BITCO จาก Orange Group
ในราคารวมทั้งสิ้น 1 บาท (หนึ่งบาท) โดยที่ Orange Group จะเหลือหุ้นประมาณร้อยละ 10 ใน
BITCO โดยจะไม่ร่วมบริหาร BITCO อีกต่อไป และจะไม่รับพันธะที่จะสนับสนุนทางการเงินต่อ
BITCO/TAO สำหรับ Refinancing ของ TAO

ปัจจุบันบริษัทฯ ถือหุ้นอยู่ใน BITCO ร้อยละ 43.86 ของหุ้นที่ออกและเรียกชำระแล้วของ BITCO
และหากบริษัทฯ เข้าซื้อหุ้นดังกล่าวจากผู้ขาย บริษัทฯ จะถือหุ้นใน BITCO ทั้งสิ้นร้อยละ 82.86
ของหุ้นที่ออกและเรียกชำระแล้วของ BITCO โดยผู้ขายจะยังคงถือหุ้นใน BITCO ต่อไปอีก ร้อยละ
10 ของหุ้นที่ออกและเรียกชำระแล้วของ BITCO

ทั้งนี้ Orange Group และบริษัทฯ
ไม่มีความสัมพันธ์ในลักษณะที่เป็นบุคคลที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทยเรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
พ.ศ. 2546

2. ขนาดของรายการ

ขนาดของรายการต่ำกว่า 0.01% โดยคำนวนจากเกณฑ์มูลค่าของสิ่งตอบแทน (คือราคาหุ้นทั้งหมด 1
บาท) เปรียบเทียบกับสินทรัพย์รวมของบริษัทและบริษัทย่อยตามงบการเงินรวมฉบับตรวจสอบล่าสุด ณ
วันที่ 31 ธันวาคม 2546 ดังนั้น
การเข้าซื้อหุ้นดังกล่าวจึงไม่เข้าข่ายต้องจัดทำและเปิดเผยข้อมูลตามประกาศตลาดหลักทรัพย์แห่งประเทศไทย
เรื่อง หลักเกณฑ์ วิธีการ
และการเปิดเผยเกี่ยวกับการได้มาหรือจำหน่ายไปซึ่งสินทรัพย์ของบริษัทจดทะเบียนแต่ประการใด
หากแต่คณะกรรมการของบริษัทฯ
พิจารณาแล้วเห็นว่าเรื่องการเข้าทำสัญญาซื้อหุ้นนี้เป็นเรื่องที่อยู่ในความสนใจของนักลงทุนทั่วไปและผู้ถือหุ้น
อีกทั้งเป็นเรื่องสำคัญต่อผู้ถือหุ้นและผู้ลงทุน ดังนั้น
จึงเป็นการสมควรที่จะให้ผู้ถือหุ้นมีโอกาสพิจารณาลงมติอนุมัติการเข้าซื้อหุ้นดังกล่าว
รวมทั้งการดำเนินการต่างๆ ที่เกี่ยวเนื่องกับการ เข้าซื้อหุ้น
ทั้งนี้เพื่อให้เกิดความโปร่งใสและเป็นไปตามหลักธรรมาภิบาลที่ดี โดยบริษัทฯ
จะจัดให้มีการประชุมผู้ถือหุ้นเพื่ออนุมัติเรื่องดังกล่าวในวันที่ 9 เมษายน 2547 เวลา 14.00 น.

3. รายละเอียดของ BITCO

ลักษณะธุรกิจ : ถือหุ้นเพื่อการลงทุน โดย BITCO ถือหุ้นใน สัดส่วนร้อยละ99.81 ในบริษัท ทีเอ
ออเร้นจ์ จำกัด ซึ่งเป็นผู้ประกอบการในธุรกิจโทรศัพท์เคลื่อนที่ระบบ GSM 1800 MHz
ภายใต้สัมปทานที่ได้รับจากการสื่อสารแห่งประเทศไทย

ทุนจดทะเบียน : 21,000 ล้านบาท

ทุนที่ออกและเรียกชำระแล้ว : 21,000 ล้านบาท

คณะกรรมการบริษัท : 1. นายธนินท์ เจียรวนนท์

2. นายสุนทร อรุณานนท์ชัย

3. นายวัลลภ วิมลวณิชย์

4. นายอธึก อัศวานันท์

5. นายสุภกิต เจียรวนนท์

6. นายศุภชัย เจียรวนนท์

7. นายขจร เจียรวนนท์

8.  นายไฮนริช วิลเฮล์ม ฟริทซ์ ไฮมส์

9.  นายโชติ โภควนิช

10. นายฮันส์ โรเจอร์ สนุ๊ค

11. นายวิลฟรี เอ. เวอร์สแตร็ต

12. นางบริจิต มารี คาสตานเย่ บูร์กกวง

13. นายริชาร์ด แฟรงค์ โมท

14. นายมาร์ซีอัล ออนทวน มาร์เซล คาร์ราติ

15. นายบีแอร์ มารี จ๊าก เดลมอง-เบเบ็ต

16. นายเดวิด เจเรอมี ฮอลลิเดย์

17. นายเจมส์ แม็กเพอร์สัน เฮย์วูด

18. นายยัง ติ๊ก ชี

4. การกำหนดราคาซื้อขายหุ้น

ราคาซื้อขายหุ้นเป็นราคาที่ตกลงกันระหว่างผู้ซื้อและผู้ขาย โดยผู้ขายประสงค์ที่จะให้ TAO
สามารถจัด Refinancing หนี้ได้ โดยที่ผู้ขายสามารถหลุดจากพันธะไม่ต้องถูกเรียกให้ทำการ
เพิ่มทุนใน TAO

ทั้งนี้ ภายใต้สัญญาดังกล่าวไม่ได้ระบุให้บริษัทฯ ต้องรับภาระหนี้สินหรือภาระผูกพัน ทางการเงินใดๆ
ที่ทางผู้ขายหรือ Orange มีอยู่กับเจ้าหนี้ของ BITCO/TAO แต่ประการใด
และภาระหนี้สินหรือภาระผูกพันทางการเงินของผู้ขายหรือ Orange ที่จะต้องอัดฉีดเงินเข้า TAO
ดังกล่าวจะสิ้นสุดลงเมื่อ BITCO/TAO
เจรจาปรับโครงสร้างหนี้กับเจ้าหนี้เรียบร้อยแล้วและเจ้าหนี้ยินยอมปลดภาระ
ผูกพันทางการเงินดังกล่าวของผู้ขาย
ซึ่งในปัจจุบันยังไม่สามารถคาดการณ์ได้ถึงผลของการเจรจาปรับโครงสร้างหนี้ดังกล่าว
แต่เมื่อมีการปลดภาระหนี้ดังกล่าวแล้ว บริษัทฯ จึงจะเข้าซื้อหุ้นดังกล่าว

5. ผลประโยชน์ที่บริษัทฯ คาดว่าจะได้รับ

บริษัทฯ
ไม่ต้องรับความเสี่ยงที่อาจเกิดขึ้นจากความไม่แน่นอนของผลการเจรจาปรับโครงสร้างหนี้ของ TAO
เพราะบริษัทฯ จะเข้าซื้อหุ้นดังกล่าวก็ต่อเมื่อการเจรจาปรับโครงสร้างหนี้ของ TAO
ได้บรรลุผลจนเป็นที่น่าพอใจของบริษัทฯ แล้ว กล่าวคือ เมื่อปราศจากความเสี่ยงแล้ว บริษัทฯ
จึงจะซื้อหุ้น แต่หากปรับโครงสร้างหนี้ TAO ไม่สำเร็จ บริษัทฯ ก็ไม่เข้ารับซื้อหุ้นดังกล่าว
ทำให้บริษัทฯ ไม่มีภาระความรับผิดชอบเพิ่มขึ้นแต่อย่างใด ภาระผูกพันต่างๆ ที่มีต่อเจ้าหนี้ของ TAO
ก็ยังเป็นของคู่สัญญาตามเดิม

หากปรับโครงสร้างหนี้ของ TAO สำเร็จ บริษัทฯ สามารถเข้าบริหารจัดการ TAO ได้อย่างเต็มที่
เนื่องจากบริษัทฯ จะถือหุ้นใน BITCO ถึงร้อยละ 82.86 โดย BITCO ถือหุ้นใน TAO
ซึ่งเป็นบริษัทที่ให้บริการโทรศัพท์เคลื่อนที่อยู่ร้อยละ 99.81
ของหุ้นที่ออกและเรียกชำระแล้วทั้งหมดของ TAO
ซึ่งการดังกล่าวจะทำให้เกิดความคล่องตัวในการบริหารงานของ TAO
และยังทำให้การดำเนินธุรกิจของกลุ่มบริษัทครบวงจรมากยิ่งขึ้น คือ
จะเป็นทั้งผู้ประกอบการโทรศัพท์พื้นฐานและโทรศัพท์เคลื่อนที่ ตลอดจนสามารถได้รับประโยชน์อื่นๆ
จากการดำเนินธุรกิจร่วมกันได้ โดยการใช้เครือข่ายและฐานข้อมูลลูกค้าร่วมกัน
อันจะส่งผลให้ธุรกิจของกลุ่มบริษัทเติบโตได้เร็วยิ่งขึ้น ซึ่งทางผู้ขายได้ เล็งเห็นประโยชน์ดังกล่าว
ผู้ขายจึงยังคงถือหุ้นอยู่ใน BITCO บางส่วน เพื่อที่จะได้รับส่วนแบ่งจาก
ผลประกอบการที่จะมีขึ้นในฐานะผู้ถือหุ้นของ BITCO ต่อไปได้

นอกจากนี้ TAO ยังได้ลงนามในสัญญาให้ใช้เครื่องหมาย/สิทธิ (Brand License Agreement)
กับ Orange Personal Communication Services Ltd. ("OPC") ซึ่งเป็นเจ้าของ
เครื่องหมาย/สิทธิ "Orange" และ "Wirefree" ซึ่งภายใต้สัญญาดังกล่าว OPC
ตกลงยินยอมที่จะให้ TAO ใช้เครื่องหมายการค้า เครื่องหมายบริการ ชื่อ โลโก้ สโลแกน ของ
Orange และสิทธิอื่นๆ ต่อไปในประเทศไทยได้อีก 3 ปี นับแต่วันซื้อขายหุ้นโดยไม่ต้องเสียค่าสิทธิ
และเมื่อ TAO ต้องการใช้เครื่องหมายของตนเอง ระยะเวลาการใช้เครื่องหมาย Orange
โดยไม่คิดมูลค่าก็จะลดลงเหลือ 6 เดือน ทั้งนี้
หากการปรับโครงสร้างหนี้ไม่สำเร็จและบริษัทฯไม่เข้าซื้อหุ้น TAO
สัญญาให้ใช้เครื่องหมายฉบับใหม่นี้ก็จะไม่มีผลบังคับ TAO ก็ยังสามารถใช้เครื่องหมาย “Orange”
ได้ตามสัญญาให้ใช้เครื่องหมายฉบับเดิมต่อไปจนครบ 20 ปี โดยต้องชำระค่าสิทธิรายปี

6. ข้อมูลทางการเงินที่สำคัญของ BITCO

ข้อมูลทางการเงินที่สำคัญของ BITCO (ตามงบการเงินฉบับตรวจสอบล่าสุด ณ วันที่ 31 ธันวาคม
2546)

ปี 2546

(ล้านบาท)

รายได้รวม 11,792

กำไร (ขาดทุน) สุทธิ (6,637)

สินทรัพย์รวม 44,264

หนี้สินรวม 38,670

สินทรัพย์ที่มีตัวตนสุทธิ 2,994

7. ข้อมูลอื่นๆ

(ก) หากมีการปรับโครงสร้างหนี้ของ TAO เสร็จแล้ว และบริษัทฯ ทำการซื้อหุ้นใน BITCO
เรียบร้อยแล้ว บริษัทฯ และ Orange Group ตกลงยินยอมที่จะยกเลิกหนี้สินที่ TAO มีต่อบริษัทฯ
และ Orange Group ในวงเงินรวมรายละไม่เกิน 200 ล้านบาท ทั้งนี้ เพื่อให้ TAO
มีสภาพคล่องทางการเงินสูงขึ้นอันจะเป็นผลดีต่อการดำเนินธุรกิจของ TAO ต่อไป

(ข) บริษัทฯ, บริษัท Wirefree Services Belgium S.A. และบริษัท เครือเจริญโภคภัณฑ์
จำกัด ได้ลงนามในสัญญาระหว่างผู้ถือหุ้นใน BITCO โดยมีสาระสำคัญดังต่อไปนี้ Wirefree
Services Belgium S.A. จะยังคงมีสิทธิแต่งตั้งกรรมการใน BITCO และ TAO
ได้หนึ่งท่านตราบเท่าที่บริษัท Wirefree Services Belgium S.A. และ/หรือ
บริษัทในกลุ่มยังคงถือหุ้นอยู่ใน BITCO ไม่น้อยกว่าร้อยละ 4 ของหุ้นที่ออกและเรียกชำระแล้วทั้งหมด
กลุ่มผู้ขายจะลดบทบาทของตนลงเป็นผู้ถือหุ้นใน BITCO/TAO แบบนักลงทุนทั่วไป (financial
investor) โดยไม่ร่วมในการบริหารแต่อย่างใด ทั้งนี้ ผู้ขายจะได้รับความ คุ้มครองในลักษณะ
Anti Dilution จากการเพิ่มทุนในราคาที่ต่ำกว่า par value กล่าวคือ หากจะมีการเพิ่มทุนใน
BITCO/TAO เพื่อการปรับโครงสร้างหนี้ในราคาที่ต่ำกว่า par value ของหุ้น
การเพิ่มทุนในราคาที่ต่ำกว่า par value นั้น จะทำให้หุ้นของผู้ขายที่เหลืออยู่ร้อยละ 10 นั้น
ลดน้อยลงไปจนถึงระดับที่ต่ำกว่าร้อยละ 4 ไม่ได้ ในกรณีของการเพิ่มทุนในราคาที่เท่ากับ par
value หรือสูงกว่านั้น สามารถดำเนินการได้โดยไม่มีข้อจำกัดจาก Anti Dilution ดังกล่าว
สัญญาระหว่างผู้ถือหุ้นนี้จะมีผลใช้บังคับก็ต่อเมื่อบริษัทฯ ได้ซื้อหุ้นใน BITCO เรียบร้อยแล้วเท่านั้น
และสัญญานี้จะมีผลใช้บังคับอยู่ตราบเท่าที่บริษัท Wirefree Services Belgium S.A.
หรือบริษัทในกลุ่มยังคงถือหุ้นใน BITCO อยู่ไม่น้อยกว่าร้อยละ 4
ของหุ้นที่ออกและเรียกชำระแล้วทั้งหมดของ BITCO

สัญญาระหว่างผู้ถือหุ้นนี้ ไม่บังคับให้บริษัทฯ และบริษัท เครือเจริญโภคภัณฑ์ จำกัด
ต้องลงคะแนนเสียงไปในทางเดียวกัน ดังนั้น จึงไม่เข้าข่ายการทำรายการที่เกี่ยวโยงกัน ทั้งนี้
ในกรณีที่ที่ประชุมผู้ถือหุ้นไม่เห็นชอบกับการทำสัญญาดังกล่าว บริษัท เครือเจริญโภคภัณฑ์ จำกัด
สามารถเข้าซื้อหุ้น BITCO ตลอดจนรับสิทธิและหน้าที่แทนบริษัทฯ ได้

2. มีมติให้แก้ไขเพิ่มเติมวาระการประชุมสามัญผู้ถือหุ้นประจำปี 2547 ซึ่งจะจัดขึ้นในวันที่ 9
เมษายน 2547 เวลา 14.00 น. ณ ห้องประชุมชั้น 21 เลขที่ 18 อาคารเทเลคอมทาวเวอร์
ถนนรัชดาภิเษก เขตห้วยขวาง กรุงเทพฯ เป็นดังนี้

1)  รับรองรายงานการประชุมวิสามัญผู้ถือหุ้น ครั้งที่ 1/2547

  (คณะกรรมการมีความเห็นว่า ควรรับรองรายงานการประชุมดังกล่าว)

2)  รับทราบรายงานผลการดำเนินงานของบริษัทฯ ในรอบปี 2546

3)  พิจารณาอนุมัติงบดุลและบัญชีกำไรขาดทุน สำหรับรอบระยะเวลาบัญชีประจำปีสิ้นสุดวันที่ 31
    ธันวาคม 2546

  (คณะกรรมการมีความเห็นว่า ควรรับรองงบดุลและบัญชีกำไรขาดทุนดังกล่าว)

4)  พิจารณาอนุมัติการจ่ายเงินปันผล และการจัดสรรกำไรสุทธิ สำหรับผลการดำเนินงานประจำปี
    2546

  (คณะกรรมการมีความเห็นว่า ไม่ควรจ่ายเงินปันผลและไม่จัดสรรเงินสำรอง)

5)  พิจารณาเลือกตั้งกรรมการแทนกรรมการที่พ้นจากตำแหน่งตามวาระ

  (คณะกรรมการมีความเห็นว่า ควรเลือกกรรมการที่พ้นวาระตามที่ได้ระบุต่อไปนี้ 1. นายณรงค์
  ศรีสอ้าน 2. นายอธึก อัศวานันท์ 3. นายไฮนริช ไฮมส์ 4. นายอำรุง สรรพสิทธิ์วงศ์ 5.
  นายวิเชาวน์ รักพงษ์ไพโรจน์ 6. นายชัชวาลย์ เจียรวนนท์ และ 7. นายสุภกิต เจียรวนนท์
  กลับเข้าดำรงตำแหน่งใหม่)

6)  พิจารณาแต่งตั้งผู้สอบบัญชีและกำหนดค่าสอบบัญชีประจำปี 2547

  (คณะกรรมการมีความเห็นว่า ควรเลือกผู้ตรวจสอบบัญชีจาก Pricewaterhouse Coopers
  ABAS Limited เป็นผู้สอบบัญชีต่อไป
  และคณะกรรมการจะเสนอค่าสอบบัญชีให้ที่ประชุมผู้ถือหุ้นพิจารณาต่อไป)

7)  พิจารณาอนุมัติการทำสัญญาเพื่อเข้าซื้อหุ้นสามัญของบริษัท กรุงเทพอินเตอร์เทเลเทค จำกัด
    (เมื่อมีการจัด Refinancing ของบริษัทดังกล่าวเสร็จแล้ว) ภายใต้สัญญาซื้อ ขายหุ้น
    และอนุมัติการเข้าทำสัญญาระหว่างผู้ถือหุ้น

  (คณะกรรมการมีความเห็นว่า
  ควรอนุมัติการเข้าซื้อหุ้นสามัญภายใต้สัญญาซื้อขายหุ้นและการเข้าทำสัญญาระหว่างผู้ถือหุ้นดังกล่าว)

  8) พิจารณาเรื่องอื่นๆ (ถ้ามี)

3.  

3.  กำหนดวันปิดสมุดทะเบียนพักการโอนหุ้น เพื่อกำหนดสิทธิในการเข้าร่วมประชุมสามัญ
    ผู้ถือหุ้นประจำปี 2547 ยังคงเดิม คือ ในวันที่ 22 มีนาคม 2547 ตั้งแต่เวลา 12.00 น.
    เป็นต้นไป จนกว่าการประชุมดังกล่าวจะแล้วเสร็จ